Erromatar Museo Nazionala

**Erromatar Museo Nazionala**, , Italiako Erroma hiriburuan dagoen eta hainbat sail eta egoitza dituen museoa da. Antzinako Erromari buruzko bildumak ikusgai ditu. 1889an sortua eta 1890ean inauguratua izan zen, Risorgimento garaian, K.a. V. mendetik K.o. III. mendera doazen zaharkinen bilduma egiteko asmoz.

Bost egoitza ditu: Palazzo Altemps Erroman Errenazimendu arkitekturaren adibide interesgarrienetako bat da. 

Dioklezianoren termen barruan, fresko eta estuko dekorazioz apaindutako hilobi-egitura ikusgarri bat eta bi hilobi daude, K.o. II. mendekoak direla uste denak.

Il Medagliere del Museo Nazionale Romano, txanponak eta dominak biltzen dituena. Numismatika Bilduma, sortu zenetik joan den mendearen amaierara arte Dioklezianoren Bainuetxeen konplexuan kokatua zegoena, 1996an Palazzo Massimo alle Terme-ra eraman zuten, eta han, erakusketa eta jarduera espazio zabala esleitu zitzaion.

Palazzo Massimo alle Terme-k munduko antzinako arte-bilduma handienetako bat gordetzen du. Erromatar garaiko margolan, mosaiko eta eskultura onenetariko batzuk erakusteko erakusleiho ezin hobea da.

Crypta Balbi gune arkeologikoa eta erakusketa lekua. Erromatar gizartearen eta hirigune-paisaiaren bilakaera erakusten du antzinatik aro modernora.

### Bildumak    
Museo Kircherianoko bilduma arkeologikoek eman zioten hasiera museo hau osatu zuen bildumari, eta horri Erroman egindako aurkikuntza ugariak gehitu zitzaizkion, Italiako Erresuma berriaren hiriburu berria bihurtu zenean hiria planifikatu zenean. 1901ean, Italiako Estatuak Ludovisi Bilduma eman zion Erromatar Museo Nazionalari, baita antzinako eskulturaren bilduma nazional garrantzitsua ere. Museoa Michelangelok XVI. mendean eraikitako klaustroan ezarri zen, aurrerago, Antzinatean, Dioklezianoren termetako zatia zena eta oraindik ere, Museo nazionalaren egoitza nagusia da.

Helburu berri baterako egokitzapenak, 1911an hasi ziren eta 1930ean amaitu. 1990ean erabateko eraldaketa burutu zen bildumak lau egoitzatan banatuz: Dioklezianoren termak, Cripta Balbi, Palazzo Massimo eta Palazzo Altemps. 1996an, Il Medagliere bilduma, museo bihurtuta, gehitu zitzaion.

## Galeria 
thumb|Apollo Kitharoidos Altemps museoan

Fitxategi:Roma - Museo Nazionale Romano - 2024-09-18 22-15-26 010.jpg|Termen egituraren aztarnak oraindik ere zutik
Fitxategi:Star Lore Of All Ages (1911), 0223, Ariadne Sleeping.png|Ariadna lotan.*Star Lore of the Ages liburuko argazkia*
Fitxategi:Depiction of eye examination.jpg|Sarkofago bateko erliebea. Medikua begia aztertzen dio gaixoari.
Fitxategi:Cortile des Palazzo Altemps 2018.jpg|Altemps Jauregiko patioa
Fitxategi:10 2023 - Palazzo Altemps, Roma, Lazio, 00186, Italia - Sarcofago Grande Ludovisi (Grande Ludovisi sarcophagus) - Arte Romana - Photo Paolo Villa FO232047 ombre gimp bis.jpg|Ludovisi sarkofago handia. Altemps jauregiko egoitzan.
Fitxategi:Glass jug Celio Crypta Balbi n2.jpg|Beirazko pitxerra. Balbi kriptan
Fitxategi:L06 970 Diokletiansthermen, Aula XI.jpg|Termak. X. gela
Fitxategi:Römisches Freko aus der Casa della Farnesina - Museo Nazionale - Palazzo Massimo.jpg|Casa della Farnesinako freskoa. Massimo jauregian.

## Erreferentziak 
## Kanpo estekak